**B O S N A I H E R C E G O V I N A**

**FEDERACIJA BOSNE I HERCEGOVINE**

**U N S K O - S A N S K I K A N T O N**

**GRAD BOSANSKA KRUPA**

**GRADSKI ORGAN UPRAVE**

Broj: **07-11-5-1946/24**

Dana: **26.3.2024.godine**

 Na osnovu člana 64. stav (1) tačka b) i člana 70. stav (1), (3) i (6) Zakona o javnim nabavkama („Službeni glasnik BiH“, broj: 39/14 i 59/22), u otvorenom postupku nabavke radova s namjerom provođenja e-aukcije – Sanacija ulegnuća na LP Drenova Glavica i sanacija na makadamskom putu Drenova Glavica-Kajtezi-dionica II, na prijedlog Komisije za provođenje postupka javne nabavke, Gradonačelnik grada Bosanska Krupa, kao rukovodilac organa uprave donosi,

**ODLUKU**

**o izboru najpovoljnijeg ponuđača**

1. Prihvata se ponuda ponuđača **d.o.o. „VELIĆ KOP“ Bos.Krupa**, u predmetu nabavke radova: **Sanacija ulegnuća na LP Drenova Glavica i sanacija na makadamskom putu Drenova Glavica-Kajtezi-dionica II**, **sa cijenom u ukupnom iznosu 22.000,00 KM bez PDV-a**, **odnosno 25.740,00 KM** **sa PDV-om.**
2. Izabrani ponuđač se obavezuje da u roku ne dužem od 10 (deset) dana od dana zaprimanja ove Odluke dostavi originale ili ovjerene kopije dokaza o ispunjavanju uslova u skladu sa datom izjavom iz člana 45. stav (1) tačka a), b), c) i d) Zakona o javnim nabavkama, kao i ovlaštenje za obavljanje djelatnosti koja je predmet nabavke.
3. Po konačnosti ove odluke sa izabranim ponuđačem potpisat će se ugovor o izvođenju radova na sanaciji ulegnuća na LP Drenova Glavica i sanaciji na makadamskom putu Drenova Glavica-Kajtezi-dionica II.

**O b r a z l o ž e n j e**

Postupak javne nabavke pokrenut je odlukom o pokretanju postupka javne nabavke broj: 07-11-5-1946/24 od 29.2.2024. godine. Javna nabavka je provedena putem otvorenog postupka s namjerom provođenja e-aukcije– Sanacija ulegnuća na LP Drenova Glavica i sanacija na makadamskom putu Drenova Glavica-Kajtezi-dionica II.Obavještenje o nabavci broj: 1272-1-3-23-3-28/24 od 29.2.2024. godine - objavljeno na portalu JN (TD preuzelo ukupno 9 ponuđača) i u „Službenom glasniku BiH“, broj: 17/24 od 8.3.2024.godine.

Po objavljenom obavještenju rok za prijem ponuda je bio 21.3.2024. godine do 14:00 sati. Do označenog roka za prijem ponuda na protokol Ugovornog organa pristiglo je ukupno četiti (4) ponuda, a što je vidljivo iz tabelarnog pregleda dostavljenog od strane službenice koja radi na protokolu ugovornog organa i to ponuda:

1. **d.o.o. „I-KOMIĆ“ Bos.Krupa ,** broj protokola: 07-11-5-1946-2/24, 21.3.2024. godina u 08.30 sati,
2. **d.o.o. „VELIĆ KOP“ Bos.Krupa,** broj protokola: 07-11-5-1946-3/24, 21.3.2024. godina u 9.27 sati
3. **d.o.o. ”EL-GRADNJA” Bos. Krupa ,** broj protokola: 07-11-5-1946-4/24, 21.3.2024. godina u 11.30 sati
4. **d.o.o. ”EURO COP INVEST” Bos. Krupa,** broj protokola: 07-11-5-1946-5/24, 21.3.2024. godina u 13.15 sati.

Komisija za provođenje postupka javne nabavke je u skladu sa tenderskom dokumentacijom dana 21.3.2024. godine u 14:15 sati izvršila javno otvaranje ponuda i na zapisnik konstatovala:

1. **Ponuđač**  **d.o.o. „I-KOMIĆ“ Bos.Krupa,** dostavljena ponuda (kopija i orginal) uredno zapakovana i bez vidnih oštećenja, ponudio je:

cijena ponude: **22.100,00 KM bez PDV**,

PDV: **3.757,00 KM**

ukupna cijena ponude:  **25.857,00 sa PDV - om,**

nema popusta

1. **Ponuđač d.o.o.„VELIĆ KOP“Bos.Krupa,** dostavljena ponuda (kopija i orginal) uredno zapakovana i bez vidnih oštećenja, ponudio je:

cijena ponude: **32.154,50 KM bez PDV**,

popust: **10.154,50 KM**

cijena ponude sa

uključenim popustom **22.000,00 KM**

PDV: **3.740,00** **KM**

ukupna cijena ponude: **25.740,00 KM sa PDV - om,**

1. **Ponuđač d.o.o.”EL-GRADNJA” Bos. Krupa,** dostavljena ponuda (kopija i orginal) uredno zapakovana i bez vidnih oštećenja, ponudio je:

cijena ponude: **24.812,40 KM bez PDV**,

popust: **2.707,45 KM**

cijena ponude sa

uključenim popustom **22.104,95 KM**

PDV: **3.757,84** **KM**

ukupna cijena ponude: **25.862,79 KM sa PDV - om,**

1. **Ponuđač**  **d.o.o. ”EURO COP INVEST” Bos. Krupa,** dostavljena ponuda (kopija i orginal) uredno zapakovana i bez vidnih oštećenja, ponudio je:

cijena ponude: **22.096,50 KM bez PDV**,

PDV: **3.756,41 KM**

ukupna cijena ponude:  **25.852,91 sa PDV - om,**

nema popusta

Komisija za provođenje postupka javne nabavke je izvršila evaluaciju dostavljenih ponuda i konstatovala da su ponude **d.o.o. „I-KOMIĆ“ Bos.Krupa, d.o.o.„VELIĆ KOP“ Bos.Krupa, d.o.o.”EL-GRADNJA” Bos. Krupa i d.o.o. EURO COP INVEST Bos. Krupa** potpune, ispravne u formalno-pravnom smislu (ponuđači su dostavili ponude u skladu sa tenderskom dokumentacijom, ispunili uslove za učešće, dostavili potrebne dokaze i ponude su izradili u skladu sa TD) kao i da računskih grešaka nije bilo.

S obzirom na sve gore navedeno Komisija je predložila ugovornom organu da zakaže e-aukciju sa kvalifikovanim ponuđačima, i to: **d.o.o. „I-KOMIĆ“ Bos.Krupa, d.o.o.„VELIĆ KOP“Bos.Krupa, d.o.o.”EL-GRADNJA” Bos. Krupa i d.o.o.EURO COP INVEST Bos. Krupa** u skladu sa Pravilnikom o uslovima i načinu korištenja e-aukcije (“Službeni glasnik BiH”broj 80/23).

Provođenje e-aukcije je zakazano za dan 25.3.2024. godine u 13:00 h i ista je trajala od 13:00 h do 13:15 h. Na osnovu izvještaja o toku i završetku e-aukcije utvrđeno je da je konačna rang lista ponuđača sljedeća:

1. **d.o.o. „VELIĆ KOP“ Bos.Krupa** konačna cijena ponude iznosi **22.000,00 KM bez PDV-a**, pa ukupna cijena ponude iznosi **25.740,00 KM** **sa PDV-om,** (početna cijena ponude umanjena za 0 %);
2. **d.o.o. ”EURO COP INVEST” Bos. Krupa** konačna cijena ponude iznosi **22.096,50 KM bez PDV-a**, pa ukupna cijena ponude iznosi **25.852,91 KM** **sa PDV-om,** (početna cijena ponude umanjena za 0%);
3. **d.o.o. „I-KOMIĆ“ Bos.Krupa** konačna cijena ponude iznosi **22.100,00 KM bez PDV-a**, pa ukupna cijena ponude iznosi **25.857,00 KM** **sa PDV-om,** (početna cijena ponude umanjena za 0%);
4. **d.o.o. ”EL-GRADNJA” Bos. Krupa** konačna cijena ponude iznosi **22.104,95 KM bez PDV-a**, pa ukupna cijena ponude iznosi **25.862,79 KM** **sa PDV-om,** (početna cijena ponude umanjena za 0%).

Komisija je konstatovala da procjenjena vrijednost nabavke predmetnih radova: 22.104,95 KM bez PDV odnosno 25.862,79 KM sa PDV-om.

Nakon provedene e-aukcije sa kvalifikovanim ponuđačima Komisija je konstatovala da je cijena prvorangirane ponude ponuđača **d.o.o. „VELIĆ KOP“ Bos.Krupa,** u okviru procijenjene vrijednosti predmetne nabavke, pa je predložila Ugovornom organu da donese Odluku o izboru najpovoljnijeg ponuđača, i to prvorangiranog ponuđača **d.o.o. „VELIĆ KOP“ Bos.Krupa** **i zaključi Ugovor**.

S obzirom da je kriterij za dodjelu ugovora „najniža cijena tehnički zadovoljavajuće ponude, “ i da je ponuda ponuđača **d.o.o. „VELIĆ KOP“ Bos.Krupa** prvorangirana i da je u okviru procijenjene vrijednosti predmetne nabavke, Ugovorni organ je prihvatio prijedlog Komisije i odlučio kao u dispozitivu odluke.

**Pouka o pravnom lijeku**

Protiv ove odluke može se izjaviti žalba najkasnije u roku od 10 (deset) dana od dana prijema ove odluke. Žalba se izjavljuje URŽ-u putem ugovornog organa u pisanoj formi direktno, elektronskim putem, ako je elektronsko sredstvo definirano kao način komunikacije u tenderskoj dokumnetaciji, ili preporučenom poštanskom pošiljkom u dovoljnom broju primjeraka, a koji ne može biti manje od tri.

Obrađivač:

Selma Bužimkić, dipl. pravnik

 **GRADONAČELNIK**

Dostavljeno: Armin Halitović

1. d.o.o. „VELIĆ KOP“ Bos.Krupa, putem e-maila
2. d.o.o. „EURO COP INVEST“ Bos. Krupa, putem e-maila
3. d.o.o. „I-KOMIĆ“ Bosanska Krupa, putem e-maila
4. d.o.o. „EL-GRADNJA“ Bos.Krupa, putem e-maila
5. U spis
6. a/a